|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín– národnostných spoločenstiev**Bulvár Mihajla Pupina 16, 21 000 Nový SadT: +381 21 487 4157, 487 4884,F: +381 21 487 4614ounz@vojvodina.gov.rsČíslo: 128-451-3768/2017-01 Dátum: 22.11.2017 |

Podľa článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín– národnostných spoločenstiev na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu   na území Autonómnej pokrajiny Vojvodiny (Úradný vestník APV číslo 4/17) a  článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín–národnostných spoločenstiev na financovanie a spolufinancovanie modernizácie infraštruktúry predškolských ustanovizní na území Autonómnej pokrajiny Vojvodiny (Úradný vestník APV číslo 14/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2017 (Úradný vestník APV číslo 69/16, 27/17 – opr., 29/17 a 39/17)

Pokrajinský sekretariát vzdelávania, predpisov, správy a národnostných menšín– národnostných spoločenstiev vypísal

**SÚBEH**

**NA FINANCOVANIE A SPOLUFINANCOVANIE OBSTARANIA VYBAVENIA PRE USTANOVIZNE ZÁKLADNÉHO A STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÉ USTANOVIZNE NA ÚZEMÍ AUTONÓMNEJ POKRAJINY VOJVODINY NA ROK 2017**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2017 (Úradný vestník APV číslo 69/16, 27/17 – opr., 29/17 a 39/17), a to na financovanie a spolufinancovanie obstarania vybavenia pre ustanovizne základného a stredného vzdelávania a výchovy, žiackeho štandardu a predškolské ustanovizne na území Autonómnej pokrajiny Vojvodiny v celkovej sume **10.100.000,00 dinárov** (na úrovni základného vzdelávania a výchovy **4.000.000,00 dinárov,**  na úrovni stredného vzdelávania a výchovy **700.000,00** dinárov, pre ustanovizne žiackeho štandardu **1.400.000,00 dinárov** a pre predškolské ustanovizne **4.000.000,00 dinárov**).

Obstaranie vybavenia sa vzťahuje na vybavenie pre vzdelávanie, vybavenie pre bezpečnosť, počítačové vybavenie, vybavenie pre telovýchovu, vybavenie pre výtvarné umenie, vybavenie pre hudobnú kultúru, vybavenie pre ubytovanie/nábytok, kuchynské vybavenie a iné).

Uskutočnenie finančných záväzkov sa bude konať v súlade s likvidnými možnosťami rozpočtu Autonómnej pokrajiny Vojvodiny na rok 2017.

**PODMIENKY SÚBEHU**

1. *Podávatelia žiadostí*

Užívatelia, ktorí majú právo zúčastniť sa v rozvrhovaní prostriedkov sú:

* školy pre základné vzdelávanie a výchovu, školy pre stredné vzdelávanie a výchovu a ustanovizne žiackeho štandardu na území Autonómnej pokrajiny Vojvodiny, ktorých zakladateľkou je Srbská republika, AP Vojvodina alebo jednotka lokálnej samosprávy,
* **jednotky lokálnej samosprávy (výlučne pre potreby predškolských ustanovizní) na území Autonómnej pokrajiny Vojvodiny.**

Užívateľ je povinný pri obstaraní vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 124/12, 14/15 a 68/2015).

1. *Kritériá rozvrhovania prostriedkov*

Kritériá rozvrhovania prostriedkov podľa Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín–národnostných spoločenstiev na financovanie a spolufinancovanie modernizácie infraštruktúry pre ustanovizne základného a stredného vzdelávania a výchovy a žiackeho štandardu na území Autonómnej pokrajiny Vojvodiny a podľa Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín-národnostných spoločenstiev na financovanie a spolufinancovanie modernizácie infraštruktúry pre predškolské ustanovizne na území Autonómnej pokrajiny Vojvodiny sú:

1. význam realizácie projektu - pokiaľ ide o bezpečnosť žiakov, učiteľov, resp. detí, vychovávateľov a zamestnancov, ktorí používajú objekty,
2. význam realizácie projektu - pokiaľ ide o zabezpečenie kvalitných podmienok pre pobyt a realizáciu výchovno-vzdelávacej práce,
3. finančná opodstatnenosť projektu,
4. udržateľnosť projektu,
5. lokálny, resp. regionálny význam projektu,
6. aktivity podniknuté z dôvodu realizácie projektu,
7. zabezpečené zdroje prostriedkov na realizáciu projektu (uprednostnia sa projekty, na ktoré sa zabezpečili prostriedky na spolufinancovanie z iných zdrojov).

**SPÔSOB PODÁVANIA ŽIADOSTÍ**

Žiadosti o pridelenie prostriedkov sa podávajú na jednotnom súbehovom tlačive sekretariátu (jedna ustanovizeň podáva len jedno súbehové tlačivo). Kompletnú súbehovú dokumentáciu si možno stiahnuť od **22.11.2017** z webovej stránky sektretariátu na adrese [www.puma.vojvodina.gov.rs](http://www.puma.vojvodina.gov.rs).

Žiadosti sa odovzdávajú poštou na adresu: Pokrajinský sekretariát vzdelávania, predpisov, správy a národnostných menšín–národnostných spoločenstiev s označením Pre súbeh – na financovanie a spolufinancovanie obstarania vybavenia pre ustanovizne základného a stredného vzdelávania a výchovy, žiackeho štandardu a predškolské ustanovizne na území Autonómnej pokrajiny Vojvodiny na rok 2017, Bulvár Mihajla Pupina 16, 21 000 Nový Sad, alebo sa podávajú osobne v spisovni Pokrajinských orgánov správy v Novom Sade (prízemie budovy Pokrajinskej vlády).

Spolu s prihláškou na súbeh sa podáva aj nasledujúca povinná dokumentácia:

1. fotokópia potvrdenia o daňovom identifikačnom čísle vzdelávacej ustanovizne, resp. jednotky lokálnej samosprávy (zakladateľky predškolskej ustanovizne) a
2. neviazaná ponuka – predbežný účet na obstaranie vybavenia.

**Lehota na podávanie prihlášok na súbeh je 30. 11 2017.**

Sekretariát si vyhradzuje právo žiadať si od podávateľa prihlášky, podľa potreby, dodatočnú dokumentáciu a informácie, resp. na splnenie podienok určiť splnenie potrebných podmienok.

Komisia nebude rozoberať:

* neúplné prihlášky,
* oneskorené prihlášky (odoslané po lehote uvedenej ako posledný deň súbehu),
* neprípustné prihlášky (prihlášky podané neoprávnenými osobami a subjektmi, čo sa neurčili súbehom),
* prihlášky, čo nesúvisia so súbehom určeným účelom,
* prihlášky užívateľov, čo v predchádzajúcom období neopodstatnili prostriedky pridelené z pokrajinského rozpočtu finančnými a naračnými správami.

Výsledky súbehu budú uverejnené na webovej prezentácii sekretariátu.

**Zainteresované osoby dodatočné informácie súvisiace s uskutočnením súbehu môžu dostať v sekretariáte na telefónnych číslach 021/487-4157, 487-4884 a 487-4262.**

pokrajinský tajomník

Mihály Nyilas